龐林

龐林，荊州襄陽人，係三國中蜀漢謀士龐統嘅細佬，原本係蜀漢嘅官員，後來主家變成曹魏。

章武二年農曆正月，蜀吳關係由於東吳奪荊州、殺關羽而變差，劉備要對東吳用兵報仇，任命黃權做鎮北將軍，喺長江北岸防範曹魏。當時龐林作爲蜀漢嘅荊州治中從事，參加入黃權嘅軍隊去隨軍。當年農曆六月，蜀漢征吳輸咗，劉備撤退，黃權因爲斷咗後路無辦法去會合，唯有向曹魏投降。

曹魏受降黃權軍隊後，當中嘅龐林亦轉跟曹魏，封咗做列侯，最後做官到鉅鹿太守。

龐林嘅老婆係佢同郡鄉里習禎嘅妹。喺曹操征服荊州後，龐林同佢老婆被迫分隔，十幾年來佢老婆獨自湊大佢哋個女。後來龐林投降曹魏後，佢哋一家卒之團聚，魏文帝聽聞咗件事後，話佢老婆賢惠，賜佢哋床帳、衣物，來嘉獎佢嘅義氣貞節。

參攷資料 

類:湖北人
類:三國人